ปกติตกขาวเราจะมาไม่เยอะ เเต่ช่วงเดือนนี้รู้สึกมาเยอะขึ้น ตกขาวมีลักษณะใสเหมือนน้ำเเล้วก็มีคล้ายๆแป้งเปียกเหนียวๆด้วยค่ะ จะเป็นไรหรือป่าวคะ
สวัสดีค่ะ หากตกขาวไม่ได้มีกลิ่นเหม็นผิดปกติ ไม่มีแสบหรือคันช่องคลอด ไม่มีปวดท้องน้อย ไม่มีอาการปัสสาวะผิดปกติร่วม ตกขาวดังกล่าวก็ถือว่าปกติดี ทั้งนี้ปริมาณ ความเหนียวหรือใส จะขึ้นอยู่กับการเปลี่ยนแปลงของฮอร์โมนเพศตามรอบเดือนค่ะแต่หากตกขาวมีสีผิดปกติไป เช่น สีเขียวเหลืองคล้ายหนอง มีกลิ่นเหม็น นุรนแรง หรือมีแสบหรือคันช่องคลอด หรือมีปวดท้องน้อยและอาการปัสสาวะที่ผิดปกติร่วม จึงจะถือเป็นตกขาวที่ผิดปกติ ซึ่งมักจะเกิดจากการติดเชื้อต่างๆ ในช่องคลอด เช่น การอักเสบของช่องคลอดจากเชื้อแบคทีเรีย (bacterial vaginosis) การติดเชื้อราในช่องคลอด ติดเชื้อปรสิตในช่องคลอด ติดเชื้อหนองใน เป็นต้น ซึ่งหากมีอาการดังกล่าว จึงควรไปพบแพทย์เพื่อรักษาค่ะ